Okresná prokuratúra Trnava 
Vajanského 22, 918 67 Trnava 1 	

Sp. zn. : 3 Pv 506/10/2207	Trnava, 14.2.2013
EEČ : 2-21-46-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
2.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 60,00 € 
b.	Konkrétny adresát peňažnej sumy určenej na všeobecne prospešné účely: Trnavská arcidiecézna charita,Hlavná 43,Trnava.IČO:35602619 
c.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Okresný dopravný inšpektorát v Trnave pod spisovou značkou ORP--DI-TT-221/2010.
dňa 06. septembra 2010 v čase približne o 07.30 hodine pri obci Vlčkovce viedol ako vodič osobné motorové vozidlo zn. XXXXX evidenčné číslo XXXXX s prívesným vozíkom zn. Unikol evidenčné číslo XXXXX po zjazde z cesty I/51, ktorý je označený ako vedľajšia cesta, následne prišiel na križovatku s cestou č. III/062008 označenej ako hlavná cesta a touto križovatkou začal prechádzať bez toho, aby dal prednosť v jazde vodičovi osobného motorového vozidla zn. XXXXX XXXXX evidenčné číslo XXXXX, ktoré viedol XXXXX po uvedenej hlavnej ceste v smere z Vlčkoviec  do Opoja, čím spôsobil zrážku vozidiel, pri ktorej utrpel XXXXX zranenia pomliaždenie a odreninu hlavy v čelovej oblasti vľavo a pomliaždenie hrudníka s dobou liečenia a práceneschopnosti v trvaní 7 dní, zároveň spôsobil pri dopravnej nehode zranenia svojím spolujazdcom, a to XXXXX XXXXX krvácanie nad tvrdú plenu mozgovú v temennej oblasti vľavo, krvácanie do mozgových obalov pod pavúčnicou v spánkovej oblasti vľavo, pomliaždenia mozgu v spánkovej a temennej oblasti vľavo, zlomeniny spánkovej a temennej kosti vľavo a ďalšie ľahké zranenie s dobou liečenia 8 týždňov a práceneschopnosti najmenej 3 mesiace, XXXXX otras mozgu, pomliaždenie hlavy v čelovej  a záhlavovej oblasti s dobou liečenia a práceneschopnosti 14 dní, títo dvaja poškodení však využili svoje právo v zmysle § 211 ods. 1 Trestného poriadku a nedali súhlas na trestné stíhanie obvineného,

Odôvodnenie: 
	Uznesením povereného príslušníka Okresného dopravného inšpektorátu PZ Trnava ČVS: ORP-DI-TT-221/2010 zo dňa 06.10.2010 bolo podľa § 199 ods. 1 Trestného poriadku začaté trestné stíhanie a uznesením vyšetrovateľa odboru kriminálnej polície Okresného riaditeľstva PZ Trnava ČVS: ORP-837/OVK-TT-2011 zo dňa 04.07.2012 bolo podľa § 206 ods. 1 Trestného poriadku vznesené obvinenie XXXXX za prečin ublíženia na zdraví podľa § 158 Trestného zákona na tom skutkovom základe, že

dňa 06. septembra 2010 v čase približne o 07.30 hodine pri obci Vlčkovce viedol ako vodič osobné motorové vozidlo zn. XXXXX evidenčné číslo XXXXX s prívesným vozíkom zn. Unikol evidenčné číslo XXXXX po zjazde z cesty I/51, ktorý je označený ako vedľajšia cesta, následne prišiel na križovatku s cestou č. III/062008 označenej ako hlavná cesta a touto križovatkou začal prechádzať bez toho, aby dal prednosť v jazde vodičovi osobného motorového vozidla zn. XXXXX evidenčné číslo XXXXX, ktoré viedol XXXXX po uvedenej hlavnej ceste v smere z Vlčkoviec  do Opoja, čím spôsobil zrážku vozidiel, pri ktorej utrpel XXXXX zranenia pomliaždenie a odreninu hlavy v čelovej oblasti vľavo a pomliaždenie hrudníka s dobou liečenia a práceneschopnosti v trvaní 7 dní, zároveň spôsobil pri dopravnej nehode zranenia svojím spolujazdcom, a to XXXXX XXXXX krvácanie nad tvrdú plenu mozgovú v temennej oblasti vľavo, krvácanie do mozgových obalov pod pavúčnicou v spánkovej oblasti vľavo, pomliaždenia mozgu v spánkovej a temennej oblasti vľavo, zlomeniny spánkovej a temennej kosti vľavo a ďalšie ľahké zranenie s dobou liečenia 8 týždňov a práceneschopnosti najmenej 3 mesiace, XXXXX otras mozgu, pomliaždenie hlavy v čelovej a  záhlavovej oblasti s dobou liečenia a práceneschopnosti 14 dní, títo   dvaja   poškodení však využili svoje právo v zmysle  
§ 211 ods. 1 Trestného poriadku a nedali súhlas na trestné stíhanie obvineného.

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne  prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 10 ods. 1 Trestného zákona prečinom je
a)	trestný čin spáchaný  z nedbanlivosti alebo
b)	úmyselný trestný čin, za ktorý tento zákon v osobitnej časti ustanovuje trest odňatia slobody hornou hranicou trestnej sadzby neprevyšujúcou päť rokov.

	Prečinu ublíženia na zdraví podľa § 158 Trestného zákona sa dopustí ten, kto inému  z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia  alebo funkcie alebo uloženú  mu podľa zákona za čo sa potrestá odňatím slobody až na jeden rok.

	Vykonaným dokazovaním bolo jednoznačne preukázané, že sa obvinený XXXXX dopustil skutku kladeného mu za vinu, pričom tento skutok napĺňa zákonné znaky skutkovej podstaty prečinu ublíženia na zdraví podľa § 158 Trestného zákona.

	Obvinený pri svojom výsluchu pred vyšetrovateľom ako aj pri vykonaní mediácie pred probačným a mediačným úradníkom Okresného súdu v Trnave slobodne, vážne a určito vyhlásil, že spáchal skutok, za ktorý je stíhaný  a svoje protiprávne konanie oľutoval. Obvinený XXXXX urobil iné opatrenie na náhradu škody tým, že dopravnú nehodu ako škodovú udalosť písomne oznámil poisťovni Kooperatíva, a. s., Košice. Poškodení XXXXX náhradu škody v trestnom konaní nežiadali.

	V priebehu prípravného konania obvinený XXXXX ako aj poškodení XXXXX a XXXXX vyslovili súhlas  s uzavretím zmieru  a následne uzatvorili dňa 21.01.2013  prostredníctvom probačnej a mediačnej úradníčky Okresného súdu v Trnave XXXXX XXXXX zmier.

	Dňa 04.02.2013 obvinený XXXXX zložil na účet Krajskej prokuratúry Trnava peňažnú sumu vo výške 120,- €, určenú na všeobecne prospešné účely, z toho 50% sumy je určených na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru a zastavení trestného stíhania je dostačujúce.

	S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Bednárik
prokurátor